
Pagbayarin nang mahal 
ang sukdulang papet na rehimeng 


Macapagal-Arroyo 


uung-buo nang isinuko ni Gloria 
Macapagal-Arroyo sa mga imper- 
yalista ang kasarinlan at sobe- 
ranya ng Pilipinas. Lubusan na niyang 
binaklas kahit ang mga pagpapanggap na 
malaya ang neokolonyal na republika. 
Muli niyang pinapasok ang mga tropang 
Amerikano sa Pilipinas. Ipinagtatanggol niya 
ito nang may astang gaya-gaya sa butangerong 
amo niyang si George W. Bush. Mahigpit 
niyang sinusunod ang bagong “doktrinang 
Bush” at ipinaiilalim ang soberanya ng Pilipinas 
sa karapatang inangkin ng imperyalismong US 
na manghimasok saanmang dako ng daigdig sa 
ngalan ng “gerang kontra-terorismo”. Ipinailalim 
na rito ni Macapagal-Arroyo ang karapatan sa 
nagsasariling patakarang panlabas ng Pilipinas, 
pati na ang konstitusyon at mga batas ng kanyang 
gubyerno. 
Ibinalik niya ang bulag na isterya ng Committee 
on Un-American Activities (CUA) noong dekadang 
1950 sa US at ng Committee on Un-Filipino 


Activities (CUFA) at Committee on Anti-Filipino 
Activities (CAFA) noong dekadang 1960 kung 
saan binansagang “komunista” ang sinumang 
magpahayag ng mga patriyotiko at demokratikong 
hangarin. Gamit ang baluktot na katwirang kapareho 
ng iwinawasiwas ng panatikong reaksyunaryo sa US 
at sa Pilipinas sa panahong iyon ng McC arthyismo, 
tinatatakan ni Macapagal-Arroyo na “di Pilipino”, 
“komunista” at “kalaguyo ng mga terorista” ang 
lahat ng patriyotiko at demokratikong pwersa at 

mamamayang nagtatanggol sa pambansang soberanya 
at tumututol sa pagpasok ng mga tropang Amerikano 
sa bansa. 

Sinasamantala ni Macapagal-Arroyo ang mala- 
wakang galit sa Abu Sayyaf at kawalang-silbi ng 
AFP laban dito upang linlangin ang mamamayan na 
tanggapin ang pakikialam ng mga tropang Amerikano 
bilang mga tagapagligtas mula sa Abu Sayyaf. Tulad 
ng demagogong si Estrada, ginagamit ni Macapagal- 
Arroyo ang pinakamatatalim na salita laban sa 
“terorismo” subalit ikinukubli naman ang katotohanang 
ang Abu Sayyaf ay halimaw na nilikha ng AFP laban sa 
rebolusyonaryong pakikibakang Moro. Pinagtatakpan 
niya ang katotohanang ang Abu Sayyaf ay lumawak 
sa ilalim ng proteksyon ng AFP at burukrasyang sibil, 
kakutsaba ng mga ito sa mga kriminal na gawain at 
hatian sa ransom at sadyang palagiang pinalulusot ng 
mataas na kumand ng AFP. 

Upang palabasing pinangangalagaan nito ang 
soberanya ng bansa at pahupain ang mga pagtutol sa 
Balikatan 02-1, inihabol ng rehimen ang pagbubuo 
at pagpirma ng Terms of Reference (ToR). Subalit 
ang interes ng US, higit sa anupaman, ang binigyang 
kaseguruhan sa ToR. Dito'y tiniyak na mananatili 
sa pamunuan ng US Armed Forces (USAF) ang 
nagsasariling kumand sa mga tropang Amerikano 
habang nasa Pilipinas. Tiniyak din ng US na may 
karapatan ang mga pwersa nito na “magdepensa sa 
sarili” sa paglahok nila sa mga operasyong militar 
laban sa Abu Sayyaf. Sa katuus-tuusan, mananatiling 
mas makapangyarihan sa pagtatakda ng galaw ng 
mga tropang Amerikano ang mission order mula sa 
kataastaasang kumand ng USAF. 

Tanda ng kanyang todo-todong pagkapapet, 
masugid na ipinagtatanggol ni Macapagal-Arroyo ang 

a, armadong panghihimasok ng US, kahit 

j pa tahasan itong iligal sa punto de 
f bista ng konstitusyon at mga batas ng 
Yj reaksyunaryong gubyerno. Di masikmura 

„Kahit ng ilan niyang kapartido 
| 7 ang todo-todong pagpapakatuta 
RN SAY niya sa imperyalismong US. Ang 
LI tahasang pagbabalewala, pagbali 
at pagpilipit ni Macapagal-Arroyo 
F1 sa mga batas ng gubyerno ay binabatikos 
4 S din ng mga reaksyunaryong oposisyong 
ð pulitiko. 

A pagbabalik ng mga armadong tropa 
ng imperyalismong US sa Pilipinas at 
ang walang-kahihiyang pakikipagsabwatan ng 
rehimeng Macapagal-Arroyo sa imperyalistang 
amo nito ay muling 


nagpapatunay, sa 
napakalinaw na paraan, Kailangan pa 
sa nagpapatuloy na imper- ng higit at 


yalistang dominasyon sa 
Pilipinas. Ipinakikita nito 
kung paanong patuloy 
na ginagamit ng US 
bilang isang malaking 


puspusang pag- 
abot, paglilinaw, 
pag-oorganisa at 
pagpapakilos sa 


= À higit na 
base militar nito ang i 
P l nakararaming 
buong Pilipinas kahit 
mamamayan 


naibasura na ng mga 
patriyotiko at militanteng 
pwersa at mamamayan 
noong 1991 ang kasun- 
duan sa base militar. 
Sa pamamagitan ng 
VFA, MLSA at iba pa, 
pursigido at tuluy-tuloy 
na nagkukutsabahan ang 
imperyalismong US at 
papet na gubyerno sa 
pag-imbento ng iba't ibang paraan para 
pangibabawan ang kawalan ng kasunduan sa base 
militar at palabasing lehitimo ang pagbabalik at 
panghihimasok ng mga tropang US sa Pilipinas. 
Nagbabadya ang mas malaki at masahol na 
armadong agresyon ng US sa bansa. 

Muling sinindihan ng sabwatang US-Maca- 
pagal-Arroyo ang apoy ng patriyotismo sa hanay 
ng mamamayan. Itinutulak nito ang sambayanang 
Pilipino na bagtasin ang landas ng militante at 
rebolusyonaryong pakikibaka para sa pambansang 
kalayaan. 

Mabilis na lumalawak ang pagtutol sa 
armadong panghihimasok ng US sa bansa 
at ang pagkilos ng mga patriyotikong 
mamamayan para palayasin ang mga tropang P 
Amerikano. Puspusan silang nagpoprotesta sa 
pamamagitan ng mga pagkilos sa lansangan, 4 
pulong-masa, pag-aaral, paglalabas ng 
propaganda, pangkulturang pagtatanghal, 


upang makamit 
ang malawak na 
pagkakaisa ng 
sambayanan sa 
paglaban sa 
imperyalistang 
dominasyon at 
panghihimasok. 

pag-iipon ng mga lagda at iba pang anyo ng 

kolektibong pagkilos. Mayroon ding ligal na 

paghamon sa mga reaksyunaryong korte. Sa 

ibayong dagat, may mga pagkilos din ang mga 

patriyotikong Pilipino at iba pang pwersang 
anti-imperyalista. 

Kasabay ng mga ito, kailangan pa ng 
higit at puspusang pag-abot, paglilinaw, 
pag-oorganisa at pagpapakilos sa higit na 
nakararaming mamamayan upang makamit 
ang malawak na pagkakaisa ng sambayanan 
sa paglaban sa imperyalistang dominasyon 
at panghihimasok. Kailangang kontrahin ang 
maka-imperyalistang propagandang ibinubuga 
ng rehimen. 

Kailangang ilantad ang katangian ng imper- 
yalismo at ang pagsasamantala at pang-aapi nito 
sa bansa at sa mamamayan, ang malakolonyal 
na katangian ng lipunan at papet na katangian 
ng gubyerno ng Pilipinas, ang kasaysayan ng 
imperyalistang agresyon at pananakop ng US sa 
bansa, ang mga estratehikong pang-ekonomya, 
pampulitika at pangmilitar na interes ng US 
sa Pilipinas at Asia-Pacific, at ang tunay na 
mga layunin sa muling pagpasok dito ng mga 
tropang Amerikano. 

Ang pagtataguyod ng rehimeng Macapagal- 
Arroyo sa armadong panghihimasok ng US ay 
kailangang labanan ng rebolusyonaryong kilusan 
at ng mamamayan nang walang kapaguran. 
Kinakailangang ubos-kayang kumilos ang 
mamamayan upang pagbayarin nang mahal ang 

rehimeng Macapagal-Arroyo sa 
todo-todong pagpapakatuta sa 
imperyalismong US at kataksilan 
sa mamamayang Pilipino. 
Kailangang kumilos ang 
mamamayan upang hindi na 
patagalin pa sa poder ang 
rehimeng Macapagal-Arroyo, 
katulad ng pagbabagsak sa 
rehimeng Estrada noon. Dapat 
mahigpit na panghawakan ang 
paglaban sa armadong panghihimasok 
ng US at alinpamang papet na 
rehimeng magtataguyod nito. 


Ang panunumbalik: 


Armadong panghihimasok ng US sa Pilipinas 


SPECIAL OPERATION FORCES NG US, LUMAPAG 
NA SA BASILAN. Lulan ng MH-47 Chinook 
helicopter, mula nitong Pebrero 17 magkakasunod 
na lumapag sa himpilan ng 103rd Infantry Brigade 
ang iba't ibang grupo ng 160 kumandong Green 
Beret na nakatakdang pumasok sa Basilan upang 
tugisin ang Abu Sayyaf. Samantala, sampung 
sundalo ng US Green Berets ang namatay 
nang bumagsak ang sinasakyang Chinook heli- 
copter nitong Pebrero 22. Katulad ng army 
helicopter na umano'y pinaputukan 
sa ere noong Pebrero 10 sa bandang 
Isabela, walang kasamang Pili- 
pinong sundalo ang mga Green 
Beret. Labag ito sa mga mismong 
patakaran ng Visiting Forces 
Agreement. 


“TERMS OF REFERENCE”, PINIR- 
MAHAN. Nitong Pebrero 13, 
pinirmahan ng gubyerno ng US at 
Pilipinas ang Terms of Reference 
(ToR) upang masimulan na ang Balikatan 02-1, 
labintatlong araw makaraan dumating ang mga 
tropang Amerikano. Nilalaman ng ToR ang mga 
alituntunin sa paglulunsad ng Balikatan 02-1. 

Pumirma para sa gubyernong US si Roberts 
Fitts, charge d’affaires ng embahada ng US sa 
Pilipinas. Sa panig ng gubyernong Macapagal- 
Arroyo, ang pinapirma ay si Assistant Foreign 
Secretary for American Affairs Minerva Falcon. Nais 
sana ng gubyerno ng Pilipinas na ang Foreign Affairs 
Secretary, si Teofisto Guingona, ang pumirma 
sa dokumento pero minaliit ng US ang ToR at 
tumangging pumirma ang upisyal ng US na dapat 
katapat ni Guingona, si Secretary of State Colin 
Powell. 

Ipinagmalaki ni Macapagal-Arroyo na ang 
pagkakaroon ng ToR ay bunga ng paggigiit niya 
na maisulat ang mga alituntunin ng Balikatan 02-1 
upang “mapawi ang pangamba na ang pagsasanay 
ay di lamang pagsasanay at na ang ating soberanya 
ay pahihinain nito”. Subalit iwinaksi pa rin ito ng 

mga patriyotikong organisasyon at ng maraming 
mamamayan dahil hindi lubusang matakpan ng 
ToR ang katangiang operasyon ng Balikatan 02-1. 
Pinatutunayan nito na armadong interbensyon 
sa panloob na usapin ang sadya ng mga tropang 
Amerikano sa Mindanao. 


US AT WORLD BANK, NAMUMUHUNAN SA MIN- 
DANAO. Nakatakdang magpasok ng 520.2 milyon 
ang US sa Mindanao ngayong taon para sa 
tinatawag nitong “kaunlaran”. 
Gayundin, magpapasok ang WB 
ng 535 milyong “development 
assistance” sa susunod na limang 
taon. Sinabi ng WB na madadag 
dagan pa ito oras na “maibalik 
ang batas at kaayusan”, isang 
malinaw na pagsuporta sa Bali- 
katan 02-01 at, sa katunayan, 
kabayaran sa pagsuko ng rehimen 
sa pambansang soberanya at pagbi- 
bigay ng buong laya sa kagustuhan 
ng US na manghimasok sa bansa. 


ANG BUTANGERANG SI MACAPAGAL-ARROYO. 
Gaya-gaya sa butangerong amo niyang si 
George W. Bush, nitong Pebrero 8 buong- 
kagaspangang inalipusta ni Macapagal-Arroyo 
ang mga kumokontra sa Balikatan 02-1. 
Tinagurian niya ang mga itong “tagapagtanggol 
ng mga terorista, kasosyo sa negosyo ng mga 
mamamatay-tao, at kalaguyo ng Abu Sayyaf”. 

Kabi-kabila ang pagtuligsa sa pahayag na 
ito ni Macapagal-Arroyo. Kinundena ito ng 
mga patriyotiko at militanteng pwersa at mara- 
ming mamamayan. Binatikos din ito ng ilang 
kapartido niya, kabilang sina Sen. Manuel 
Villar at Sen. Joker Arroyo. 


ARAW-ARAW ANG MGA PROTESTA. Halos araw- 
araw ay may mga aksyong protesta laban sa 
Balikatan 02-1 sa iba't ibang lugar sa bansa. 

Sa Kamaynilaan sunud-sunod ang mga 

protesta ng mga estudyante at 
iba pang mga grupo sa harap ng 
embahada ng US. Marahas na 
binubuwag ang kanilang mga piket 
at rali laban sa Balikatan 02-1 at 
sa armadong panghihimasok ng 
US sa bansa. 


Nitong Pebrero 4, kasabay ng 
paggunita sa ika-103 anibersaryo 
ng digmaang Pilipino-Amerikano, 
inilunsad ng libu-libong militanteng 
mamamayan ang “pambansang araw 
ng protesta laban sa panghihimasok 
ng US”. Sa Butuan City, nagmartsa 
ang mga residente at nagsisigaw ng 
mga islogang anti-imperyalistang 
US. Sa Baguio City naman, nag- 
sagawa ng mga katutubong sayaw 
sa lansangan ang mga pambansang 
minorya habang sinusunog ang 
bandila ng US. Nagkaroon din 
ng mga pagkilos sa harap ng 
embahada ng US sa Maynila, Clark 
Field sa Angeles, Pampanga, Cebu: 
Davao, Naga at iba pang lunsod sa 
Pilipinas. 

Nitong Pebrero 6, binuo ng 
54 organisasyon ng mamamayan, 
tatlong panrehiyong koalisyon, 
tatlong alyansang sektoral at 
75 prominenteng indibidwal ang 
Out with US Troops Now! o 
OUT NOW!, isang pambansang 
koalisyon laban sa panghihimasok 
ng US. Layunin ng koalisyon na 
mag-ipon ng isang milyong lagda 
laban sa Balikatan. 

Sa Davao, umabot sa 7,000 
ang mga nagprotesta at pumirma 
sa isang manipesto laban sa 
Balikatan. 

Nitong Pebrero 15, isang cara- 
van laban sa Balikatan ang inilunsad 
ng BAYAN sa Cebu City. Tumungo 
ito sa Benito Ebuen Airbase sa 
Mactan, Lapu-lapu City. 


Ang Bayan e Pebrero 2002 


Ibayong pagyurak 
sa soberanya ng mga bansa 


Doktrinang Bush 


a moderno at sibilisadong 

mundo, pundamental 

na prinsipyo sa ugnayan 
ng mga bansa ang pagrespeto sa 
pambansang soberanya. Pina- 
kasaligang prinsipyo ito sa 
pagbubuo ng United Nations 
matapos ang Ika- lawang 
Digmaang Pandaigdig. 
Itinataguyod rin ito ng iba't 
iba pang BB pandaigdigang æ- 
institusyon at kumperensya. A 
Higit pa itong pinalawig 
sa mga prinsipyo tulad ng 
pagrespeto sa karapatan ng 
mga bansa sa pagpapasya-sa-sarili, di panghihimasok sa 
internal na usapin ng ibang bansa, pagkilala sa teritoryal na 
integridad ng bawat isa, pagkakapantay-pantay ng mga bansa, 
mapayapang pakikipamuhay at hindi pagsasalakayan. 

Sa nakaraang 50 taon, paulit-ulit na nilabag ng US ang 
soberanya ng mga bansa sa paggigiit nito ng imperyalistang 
interes sa lahat ng dako ng mundo. Isinagawa ito sa Vietnam, 
Laos, Cambodia, Korea, Yugoslavia, Iraq, Nicaragua, Panama, 
Haiti, Grenada at iba pang mga bansa. 

Sa paglunsad ng gerang agresyon laban sa Afghanistan 
at pagdeklara ang “gerang walang hangganan”, binubuksan 
ng imperyalismong US ang bagong kabanata ng walang 
kapantay na paglapastangan at pagbalewala sa prinsipyo ng 
pambansang soberanya at mga kaakibat na alituntunin sa 
ugnayang internasyunal. 

Noong nakaraang taon, buung-buong inangkin ng US ang 
karapatang salakayin ang Afghanistan nang walang anumang 
pagkilala sa kalayaan nito bilang isang bansa. Sinamantala ng 
imperyalismong US ang mga pag-atake noong Setyembre 11, 
2001 upang ideklara ang “gerang kontra-terorismo” at bigyang- 
katwiran ang agresyon nito sa Afghanistan. Upang buuin ang 
isang multinasyunal na “koalisyong kontra-terorismo” para 
suportahan ang naturang gera, mabigat nitong ipinataw ang 

42 “Pinalaking badyet 
æ pandigma ng US 


PARA SA MAS MASAHOL PANG PANDAIGDIGANG agresyon, 
militarismo at pandirigma ng imperyalismong 
US ang ipinanukala ni George W. Bush na 
62.128 trilyong pambansang badyet para sa 2003. 
Idineklara ni Bush na “ang depensa ng US ang 
numero unong prayoridad” sa badyet. 

Ilalaan ang 5379 bilyon o 18% ng badyet sa 
pagpapalakas ng militar ng US at pandaigdigang 
paglalatag nito. Mas malaki ito nang $48 bilyon 
o 14.5% kumpara sa kasalukuyang badyet para 
sa militar ng US. Hihigitan rin nito ang dating 
rurok ng gastos sa pagpapalakas-militar ng US 
noong unang bahagi ng dekada 1980 sa panahon 
ng gubyerno ni Ronald Reagan. 

Sa naturang badyet pangmilitar, may 
nakalaan nang 527.2 bilyong gagastusin para sa 
paglulunsad ng mga gera ng US sa 2003, kabilang 
ang S10 bilyon para sa military contingencies 
o di inaasahang pangangailangang militar. 
Ginamit na pamantayan para rito ang mahigit 
$1.8 bilyong ginastos ng US sa bawat buwan ng 
gera nito sa Afghanistan. 

Mula 2003 hanggang 2008, ipatutupad ang 
limang-taong programa para sa pagpapaunlad ng 
mga sandata. Maglalaan ang US ng $408 bilyon 
para rito. Mahigit $1 bilyon dito ay ilalaan sa 
pagpapaunlad at pagpaparami ng Joint Direct 
Attack Munition (JDAM ) at laser-guided bombs 
at mga katulad na sandatang gumagamit ng 
pinakaabanteng teknolohiya upang eksaktong 
tumama ang mga ito sa target. 


Dahil sa todo-todong pagbubuhos ng GB kot 
Hi VA 


sa badyet ng US sa mga susunod na 
taon. Mababawasan din nang malaki 
ang inilalaan sa mga panlipunang 
pangangailangan ng mamamayan, tulad 
ng kalusugan at edukasyon. Magdudulot 
ito ng ibayong kahirapan sa mamamayang 
Amerikano. Pr 


gastusing-militar, lalaki ang depisit 4 

sariling kapasyahan sa lahat ng bansa sa mundo 
sa pamamagitan ng pagbabanta ng mga parusang 
pang-ekonomya o pagsalakay-militar sa alinmang 
bansang di umanib sa “koalisyon”. 

Bunsod ng bruskong diplomasya ng 
US at pakikipagkutsabahan ng mga papet nitong 
rehimen, 136 na bansa ang “tumulong” sa US, 
kabilang ang 89 na bansang “pumayag” sa 
paglipad ng mga eroplanong militar ng US sa 
kanilang himpapawid, 76 na “nagpahintulot” 
sa paglapag ng mga eroplanong militar ng 
US sa kanilang teritoryo at 23 “nag-alok” na 
gamitin ang kanilang bansa bilang lunsaran 
ng mga opensibang operasyon ng mga tropang 
Amerikano. Kung tutuusin, ang lahat ng ito'y 
katumbas ng bahagi hanggang lubusang pagsuko 
ng kasarinlan ng kanilang mga bansa. 


No Enero 31, lalo pang pinilipit ni Bush 
ang kamay ng ibang bansa. Diretsahang 
nagbanta ang hepeng butangero ng imperyalismo 
na yayapakan nito ang alinmang bansang hindi 
susunod sa pasya nito. Sa kanyang State of the 
Union Address (talumpati tungkol sa pambansang 
kalagayan) sa harap ng kongreso ng US, idineklara 
niyang “kung hindi sila (ang ibang bansa) kikilos, 
Amerika ang kikilos”. Isa itong deklarasyong 
lipos ng arogansya at tahasang paglapastangan sa 
karapatan ng mga bansa na magpasya sa sarili. 
Unilateral na itinatakda ng US ang pagkilos ng 
mga bansa sa daigdig ayon sa mga dikta nito. 
Isang “doktrinang Bush” ang pinaiiral 
ngayon ng imperyalismong US: ipinangingibabaw 
ang “paglaban sa banta ng terorismo” bilang 
nakapangyayaring prinsipyo sa ugnayan 
ng mga bansa, upang bigyang-katwiran 
ang paglulunsad ng “gerang walang 
hangganan” at ang tahasang pananalakay ng 
US sa alinmang bansa para tugisin ang mga 
banta sa monopolyo-kapitalistang interes nito. 
Pilit na ipinalalamon ng imperyalismong 


t? US sa internasyunal na komunidad na higit 


na importante ang bagong “doktrinang Bush” 
kaysa anupamang prinsipyong nagsasaalang- 
alang sa kalayaan at soberanya ng mga bansa. 

Hindi kagulat-gulat kung gayon na matapos 
pag-initan ang al Qaida at ibagsak ang rehimeng 
Taliban sa Afghanistan, inihanay ni Bush bilang 
“Axis of Evil”, o sentro ng kasamaan, ang North 
Korea, Iraq at Iran. mga bansang may rekord 
ng paglaban sa US at pagtutol sa pagpapataw ng 
imperyalistang kapangyarihan sa kani-kanilang 
bansa. 

Nitong nakaraang mga taon, nagtatago pa ito 
sa likod ng mga multilateral na pagkilos, tulad ng 
paggamit sa UN at sa Multinational Peacekeeping 
Force upang ikubli ang pagsalakay nito sa Iraq 
at Yugoslavia. Ngayon ay kumikilos na ito nang 
isahang-panig at walang pagsangguni kanino 
man-laluna sa usapin ng pagpapadala ng mga 
pwersang militar-. saan mang panig ng mundo. 
Pinangangambahan na ito kahit ng ibang mga 
imperyalistang bansa. 


A naghahanda, naghahanap at lumilikha 
ng digmaan ang US. Layunin nitong higit na 
pasaklawin at palalimin ang imperyalistang hegemonya 
at “globalisasyong” patakaran nito. Hangarin ng 
US na bigyang-sikad at iahon mula sa resesyon ang 
pumapalya nitong ekonomya sa pamamagitan ng higit 
pang pagpiga sa mga neokolonya at pagpapalakas 
ng industriyang pandigma nito. Ipinapataw nito ang 
kapangyarihang pangmilitar sa iba't ibang panig 
ng mundo upang supilin ang anti-imperyalista at 
rebolusyonaryong paglaban ng mga mamamayan ng 
daigdig. 

Ang mismong walang kaabug-abog na 
paglapastangan sa mga karapatan ng mga bansa, 
pagwawasiwas ng lakas at kapangyarihan sa buong 
mundo, at ibayong pagpapahirap na idudulot 
nito sa mamamayan ng daigdig ay bubwelta 
rin sa imperyalismong US. Anumang kagyat na 
pakinabang na matatamo ng imperyalismong US 
sa pagsagasa sa mga karapatan at kapakanan ng mga 
bansa at mamamayan ng daigdig ay tiyak na 
may katumbas na mas mabibigat na pinsalang 
matatamo nito sa pangmatagalan kundi man sa 
kagyat. Titindi ang galit at lalakas ang paglaban 
ng lahat ng sinasalanta at pinahihirapan ng 
imperyalismo hanggang tuluyan nang maibabagsak 
ang pang-aapi at pambubusabos nito sa buong 
mundo. 

Doktrinang Bush, 
binabatikos 
sa buong mundo 


MATINDING BATIKOS ANG INAANI NGAYON NG 
bagong “doktrinang Bush” at kaakibat nitong 
“gerang walang hangganan”. Lumalawak 
at lumalakas ang mga protesta ng mga 
progresibo at demokratikong pwersa at 
mamamayan sa loob mismo ng US at iba't 
ibang panig ng mundo. 

Kasabay nito, lumalaganap ang mati- 
tinding pagbatikos mula China at Russia 
hanggang sa mga alyadong bansa ng US 
sa Europe at South America. Maaari itong 
humantong sa pandaigdigang pagkakahiwalay 
ng US. 

Tinuligsa ng Ministry of Foreign Affairs 
ng China ang deklarasyon ni Bush ng 
pagpapalawak ng gerang agresyon ng US. 
Nagbabala ang China na magkakaroon ng 
“seryosong kahihinatnan” ang deklarasyon 
ni Bush kung aktwal na susundan ito ng mga 
aksyong militar. 

Binatikos din ni Vladimir Putin, Prime 
Minister ng Russia, ang pagpapalawak ng 
US ng gera sa Afghanistan at pagdadala nito 
saanmang bahagi ng daigdig. 

Sinabi ni French Foreign Minister 
Hubert Vedrine na nababahala ang France 
sa “simplistiko at unilateral” na paggawa 
ng US ng mga desisyon “batay sa sariling 
pananaw sa mundo at sa sariling interes” 
at sa kaakibat na pagpapalawak ng gera 
laban sa “terorismo” lampas sa Afghanistan. 
Binatikos din niya ang ginagawa ng US 
na “paglilimita sa pagpapasya-sa-sarlli, 
soberanya at kalayaan sa pagkilos ng iba 
pang bansa sa daigdig”. 

Matindi rin itong binatikos ni Chris 
Patten, External Affairs Commissioner 


“Binabatikos”, sundan sa pahina 6 


RE “Binabatikos”, mula sa pahina 5 
h ; 


- ng European Union, 
m sa harap ng pulong sa 
Spain ng mga foreign 

minister ng Europe. 
Ayon kay Patten, dapat pumu- 
sisyon na ang mga Europeo laban 
sa “unilateral na pananagasa” 
ngayon ng US. Ang pusisyon ni 
Patten ay sinuportahan ng lahat 
ng dumalo sa pulong. 


Samantala, dumistansya 
ang Japan sa deklarasyon ni 
Bush nang ipinahayag ni Prime 
Minister Junichiro Koizumi na 
patuloy na bukas ang kanilang 
pintuan sa pakikipag-usap sa 


Iraq, Iran at North Korea. Ini- 
linaw niyang “May sariling 
paraan ang Japan na iba sa 
US”. 

Ayon naman sa World 
Social Forum's Peace Confe- 
rence (WSFPC), ang US ay 
“nagpapataw sa daigdig ng 
mga kagustuhan nito sa pama- 
magitan ng dahas”, “lumikha 
na ng bagong klima ng Cold 
War sa daigdig” at umaakto 
nang “permanenteng ahente 
ng teror” sa daigdig. Dumalo 
sa kumperensyang ito ang 
ilang humahawak ng Nobel 


Peace Prize at iba pang 
personaheng nagtataguyod 
ng kapayapaan sa daigdig. 
Ayon pa sa WSPC, “malinaw 
na nawalan na ng papel ang 
United Nations”. 


Kinundena rin ng World 
Parliamentary Forum (WPF) 
ang pagdedeklara ng US sa 
Iran, Iraq at North Korea bilang 
“Axis of Evil” at mga bagong 
target ng “unilateral na atakeng 
militar” ng US. Dinaluhan 
ang pulong ng WPF ng 1,155 
mambabatas at upisyal mula 
sa 40 bayan. 


NORTH KOREA HANDANG LUMABAN 
SA AGRESYONG US 


“KUNG GUSTO NG US NG DIGMAAN, WALANG IBANG OPSYON 
ang aming sandatahang pwersa at ang mamamayang 
Koreano kundi ang lumaban”. Ito ang ipinahayag ni Pak 
Gil Yon, ambasador ng North Korea sa United Nations, 
nitong Pebrero 7 bilang reaksyon sa talumpating State 
of the Union ni Presidente Bush. Sinabi ng ambasador 
na, sa pagturing ng US sa North Korea bilang bahagi ng 
tinatawag nitong “sentro ng kasamaan”, kulang na lang 
na magdeklara ng digma ang US. 

Noong Pebrero 8, epektibong sinagkaan ni Bush ang 
negosasyon para sa unipikasyon ng dalawang Korea 
nang ipataw nito ang prekundisyong dapat alisin ang 
North Korea ang ilang tropa nito sa hangganan ng South 
Korea. 

Sinabi pa ng ambasador, “Lagi kaming handang 
humarap sa negosasyon at usapan sa US upang lutasin 
ang mga isyung panseguridad, ngunit ang ganitong mga 
negosasyon ay dapat nakabatay sa pagkakapantay-pantay 
at walang mga prekundisyon.” 

Dahil malakas ang pagtutol ng gubyerno at 
mamamayan ng South Korea sa planong agresyon ng 
US sa North Korea at hinahangad nilang makamit ang 
mapayapang pag-iisa ng dalawang Korea, napilitan 
si Bush na iatras muna ang kanyang banta sa North 
Korea. 

PAGPAPAALIS SA MGA AMERIKANONG 
“TAGAPAYONG MILITAR” SA COLOMBIA, 


IGINIIT NG FARC 


IGINIIT NG FUERZAS ARMADAS REVOLUCIONARIAS 
de Colombia (FARC), prinsipal na rebo- 
lusyonaryong pwersa sa Colombia, na bago sila 
pumayag sa isang tigil-putukan sa gubyerno ni 
Presidente Andres Pastrana ay agad na paalisin 
ang mga Amerikanong “tagapayong militar” sa 
bansa. Ayon sa pahayag ng FARC, “ang mga 
dayuhang tagapayong militar, sa partikular, 
mga Amerikano, ay imbwelto sa walang- 
dangal na paglapastangan sa ating pambansang 
soberanya.” 

Iginigiit din ng FARC ang pagtigil ng Plan 
Colombia, ang kontra-insurhensyang programa 
ni Pastrana na nagbabalatkayong antidroga. 
Pangunahing umaasa ang Plan Colombia sa 
ayudang militar mula sa US. Bukod sa FARC, 
may iba pang rebolusyonaryong pwersa sa 
Colombia gaya ng Ejercito de Liberacion 
National (ELN). Sangkatlo na ng pambansang 
badyet ng Colombia ang ginugugol sa paglaban 
sa mga rebolusyonaryong pwersa, kaya 
kamakailan ay ipinanukala ni Presidente Bush 
ng US na dagdagan pa ang $1.3 bilyong taunang 
ayudang militar sa Colombia. 

Ang kapangyarihang a. 


militar ng US 


abad 
- 


sa Asia-Pacific te 


ng armadong interbensyon ng mga tropang Amerikano 
A: Pilipinas ay bahagi ng pangkabuuang estratehiyang 

militar ng imperyalismong US sa Asia-Pacific. 
Alinsunod ito sa pagpapanatili ng “credible power projection” 
(pagpapamalas ng kapangyarihan) sa pamamagitan ng 
pagtatalaga ng humigit-kumulang 100,000 tropa sa rehiyon. 
Nakasaad ito sa “Security Strategy Report for the Asia-Pacific 
Region” ng US Department of Defense noong 1995 at 1998. 


Sa kasalukuyan, mayroong 
73,000 tauhang militar ang US 
sa mga base militar nito sa 
Japan (36,930) at Korea (35,952). 
Mayroon din itong 17,150 tropa 
na nakabase sa mga barkong 
pandigma ng Seventh Naval Fleet 
na lumilibot sa Pacific Ocean. 

Kung ibibilang ang mga 
tropa nitong nakabase sa Guam, 
Hawaii at iba pang isla sa Pacific 
Ocean na saklaw ng teritoryo ng 
US, aabot sa 300,000 sundalong 
Amerikano ang nakaistasyon sa 
rehiyon. Dalawampung porsyento 
ito ng pangkabuuang pwersa 
ng US Armed Forces. Ito ang 
pinakamalaking bulto ng kanilang 
mga pwersa na nasa labas ng 
kanilang kontinente. 

Kaiba sa Europe kung saan 
may alyansang militar ang 
US at ng iba pang bansa sa 
anyo ng North Atlantic Treaty 
Organization (NATO), solong- 
solong nakapamamayagpag ang 
US sa rehiyong Asia-Pacific. 

Direktang may kaugnayan 
sa pangangalaga ng mga pang- 

ekonomyang interes ng US ang 
latag ng militar nito sa rehiyon. 
Ang Asia-Pacific ang pinag- 
tatambakan ng mga kalakal ng 
US. Umaabot sa S150 bilyon 
ang pamumuhunan nito at 5500 
bilyon taun-taon ang kalakalan 
nito sa rehiyon. Narito ang isa sa 
pinakamalalaking pinagkukunan 
ng US ng murang hilaw na 
materyales at lakas-paggawa. 

Sa Quadrennial Defense 
Review (pagtatasa ng depensa) 
ng Pentagon noong Setyembre 
30, 2001, isinasaad na kailangang 
madagdagan ang mga “access and 
infrastructure agreements” ng US 
sa Asia dahil sa pag-usbong ng 
isang karibal na kapangyarihang 
militar sa rehiyon na mayroong 
makapangyarihang base, ang 
China. Ang mga “access and 
infrastructure agreements” ay mga 
kasunduang nagbubukas sa mga 
tropang Amerikano sa pagpasok 
at paghimpil sa bansa at paggamit 
ng mga imprastruktura rito. 

Isang estratehikong layunin 
ng malakas na pagpusisyon ng 


militar ng US sa Asia ang 
pagsalikop sa China dahil may 
pinakamalaking pamilihan ito 
hindi lamang sa Asia kundi 
sa buong mundo. Nais ng US 
na kontrolin ang mga rutang 
pangkalakalan upang makontrol 
ang pamilihan sa China at tiyaking 
hindi ito lubusang kikilos nang 
nagsasarili at kontra sa interes 
ng US. 


Batay din sa estratehiyang 
panseguridad na binuo ng US 
para sa Asia-Pacific noong 
1995 at 1998, pangunahing 
layunin ng napakalaking pakat 
ng pwersa ng US at mga bilateral 
na alyansang militar sa Asia- 
Pacific ang sumusunod: direktang 
pangasiwaan at sanayin ang 
mga armadong hukbo ng mga 
neokolonya at gawing imbakan 
ng mga gamit at pinaglumaang 
kagamitang militar ang mga bansa 
nito, magsilbing kontra-timbang 
sa China at panangga sa lakas 
militar ng nagsasariling North 
Korea, at kagyat nang magpwesto 
ng mga pwersang panalakay 


laban sa umuusbong at lumalakas 
na mga anti-imperyalista at 
rebolusyonaryong kilusan sa 
rehiyon. 

Hindi na lamang mga ban- 
sang kaaway ng imperyalismong 
US (tulad ng China at North 
Korea) o kaya “mga komun na 
kaaway” ng mga internasyunal 
at rehiyunal na 
alyansang binubuo 
nito ang tuwirang 
haharapin ng mga 
sandatahang pwersa 
ng US. Sesentruhan 
din nito ang mga 
“bantang internal” 
laluna sa mga mala- kolonya. 
Para rito, pinalawig at pinalawak 
ang programang “pagsasanay” 
ng mga tropa sa iba't ibang 
dako ng daigdig. Nakatuon 
ang mga “pagsasanay” na ito 
sa pagpapalakas sa tinatawag 
nitong “foreign internal defense” 
(pakikialam sa internal na depensa 
ng ibang bansa), na kung minsa'y 
nakapakete sa mga kampanyang 
“kontra-terorismo” at kontra- 
droga. Ayon sa Doctrine for 
Special Forces Operations, 
layunin nitong “organisahin, 
sanayin, payuhan at tulungan” 
ang mga pwersang militar ng 
ibang bansa “upang mapalaya at 
maproteksyunan ang interes nito 
mula sa subersyon, kawalan ng 
pag-iral ng batas at insureksyon”. 
Balak ng imperyalismong US para 
sa programa ng “foreign internal 
defense” nito sa Pilipinas na 
tuwirang harapin din ang Bagong 
Hukbong Bayan at Moro Islamic 
Liberation Front. 

Susi sa estratehiyang “panse- 
guridad” ng imperyalismong US 
sa Asia-Pacific ang alyansa at 

kooperasyon sa pagitan nito at 
ng Japan. May mga kasunduang 
panseguridad na namamagitan 
sa dalawa na kinatatampukan ng 
tuluy-tuloy na pananatili ng mga 
base at iba pang pasilidad militar 
ng US sa Japan, pagsasanay ng US 
sa Self-Defense Force ng Japan 
at pag-aambag ng Japan sa mga 


Pinalalakas ang “foreign internal 
defense” (pakikialam sa internal 
na depensa ng ibang bansa), na 
kung minsa'y nakapakete sa mga 
kampanyang “kontra-terorismo” at 


kontra-droga. 


gastusin sa pananaliksik at pag- 
papaunlad ng mga sopistikadong 
sandata. 

Bukod sa pagpapanatili ng 
mga base militar sa Japan at 
South Korea, tinitiyak ng US na 
mayroon itong layang maka- 
pasok sa iba't ibang bansa sa 
rehiyon sa pamamagitan ng 
mga kasunduang pan- 
suporta. Kabilang dito 
ang pagkamit ng “access 
rights” (karapatang 
pumasok at humimpil) 
para sa kanilang mga 
sandatahang pwersa sa 
Australia, Indonesia, 
Singapore, Thailand, 
Malaysia at Brunei. Ang 
pagkakamit ng “access 
rights” ang paraang 
ginagawa ng US para 
makapagpasok pa rin 
ng sariling mga tropa 
sa mga kalagayang wala itong 
permaneteng base militar sa 
kasundong bansa. Pero kung 
tutuusin, tinatransporma nito 
bilang malalaking base militar ng 
US ang mga naturang bansa. 


Sa Pilipinas, pilit na ini- 
lulusot ng rehimeng Maca- 
pagal-Arroyo ang pagbibigay ng 
“access rights” sa pamamagitan 
ng isang ehekutibong kasunduan. 
Sikretong binuo nina Macapagal- 
Arroyo at Bush noong Nobyembre 
2001 ang isang Mutual Logistics 
Support Agreement (MLSA)“. 
Subalit dahil sa matinding 
pagbatikos at protesta ng 
mamamayan at maging ng 
reaksyunaryong oposisyon, napi- 
litan ang rehimeng itanggi ito 
at sabihing borador pa lamang 
ang napirmahan. Sa gayon, hindi 
magamit ng rehimen ang naturang 
kasunduan upang palabasing 
lehitimo ang pagpasok ng mga 
dayuhang tropa sa bansa at 
naoobliga itong gumawa ng kung 
anu-anong iba pang ligal na 
palusot. 

Nagtatayo ang US ng per- 
manente at di permanenteng mga 
base militar sa iba pang bahagi ng 

Asia. Kabilang ang mga 
© bagong base militar sa 
Uzbekistan, Tajikistan, 
© Kyrgyzstan, Pakistan at 
\ India sa Central at South 
Asia. 

Naglulunsad rin ang 
N US ng mga pagsasanay sa 
N iba't ibang pambansang 

hukbo sa rehiyon. Dag- 
dag sa Pilipinas, mayroon 
` itong mga inilulunsad na 
£ pagsasanay sa mahigit 

150 bansa, kabilang 

ang Australia, Thailand, 
Singapore, Japan, Korea, Indo- 
nesia at Russia. 


“Tingnan ang pagta- lakay sa 
MLSA sa artikulong “Mga tropang 
Amerikano: Muling nagbabase sa 
Pilipinas”, AB Enero 2002. 

BALIK-TANAW: 


DANTAONG PANANALANTA NG IMPERYALISMONG US 


ITINATAMPOK NG AB SA ISYUNG ITO ANG MGA SUMUSUNOD NA ARTIKULO NA NAGBABALIK-TANAW SA 
PAMBUBUSABOS NG IMPERYALISMONG US SA MAMAMAYANG PILIPINO AT SA MADUGONG KASAYSAYAN NG 
DOMINASYON NITO SA PILIPINAS . SA PAMAMAGITAN LAMANG NG PAG-AARAL SA KASAYSAYANG ITO NG 
PILIPINAS MAAARING LUBOS NA MAUNAWAAN ANG KASALUKUYANG MGA PATAKARAN AT HAKBANGIN NG US 
SA BANSA, KABILANG NA ANG KASALUKUYANG ARMADONG PANGHIHIMASOK NITO SA MINDANAO. 


Sa mga nagdaang Balikatan 


Mga paglabag sa karapatan 


ng mamamayan 


pang maging katanggap-tanggap ang 

pagbabalik ng mga tropang Amerikano 

sa Pilipinas, pilit silang inilalarawan na 
may mataas na pagrespeto sa karapatang-tao at 
pagsasaalang-alang sa mga lokal na kaugalian. 
Nais ng rehimen na maibaon na sa limot ang 
mga pang-aabuso ng mga tropang Amerikano sa 
mga nagdaang pagsasanay, bukod pa sa pahirap 
na sinapit ng sambayanang Pilipino mula pa 
nang saklutin ng US ang bansa. 


Sa halip na tulungang mabigyang katarungan 
ang mga biktima, ang papet na gubyerno pa ang 
nagsisilbing tagapag-ayos ng mga kaso pabor sa 
mga pwersang US. Sinasabi pa ngayon ng rehimeng 
Macapagal-Arroyo na kailangang magpasalamat 
ang taumbayan sa “pagtulong” ng US sa “gerang 
kontra-terorismo”. 


Noong AG0STO0O 21, 2000, NAMATAY SINA ARNELO 
Gabiola, 18, at Rolley Narvares, 17, ng Toledo, 
Cebu nang masabugan ng granadang iresponsableng 
iniwan ng mga tropang Amerikano na lumahok 
sa pagsasanay na ginanap doon. Nasugatan din sa 
insidente si Jordan Villarmina, 11. Walang permiso 
ang US Navy SEALS at Philippine Navy na gamitin 
bilang firing range ang pinagdausang lugar. Hindi rin 
naglabas ang mga ito ng babala sa publiko bago sila 
nagpaputok sa lugar. Hindi na pinanagutan ng mga 
tropang Amerikano ang kanilang iresponsibilidad, 

ni ang mga nalabag 
na probisyon ng 
Visiting Forces 
Agreement (VFA) 
at mga panuntunan sa pagsa- 
sanay. Upang mapatahimik ang mga pamilya ng 
mga biktima, sinuhulan sila ng mga nagdaan at 
kasalukuyang rehimen. 

Sinuhulan din ng 55,000 si Marcelo Batistil, 
isang drayber ng taksi, upang iatras ang kanyang 
asunto laban sa tatlong sundalong Amerikanong 
bumugbog sa kanya noong Marso 6, 2000 habang 
nagaganap ang Balikatan. Nagreklamo si Batistil 
nang tumangging magbayad ng pamasahe ang 
mga sundalo kaya pinag-initan siya ng mga 
ito. Kahit sa mga probisyon ng VFA, ang tatlo ay 
dapat kaagad na inaresto ng lokal na awtoridad 
upang litisin sa mga korte ng Pilipinas. Subalit 
tumanggi ang US na isuko ang tatlo at pinatakas 
pa patungong US. 

Sa isang naval exercise ng Balikatan noong 
Pebrero 2000, apat na beses na sumala sa target 
ang pambobomba ng mga tropang kalahok sa 
pagsasanay. Tinamaan ng mga bomba ang Talisayin, 
isang baryo ng mga mangingisda sa Zambales. 
Bunga nito, 10-15 pamilya roon ang takot at walang 
kalaban-labang lumikas. Sa kabila ng malinaw na 
pagkakamali laluna't may mga naninirahan doon, 
nagmatigas ang mga upisyal ng Philippine Navy 
na saklaw umano ng target ang lugar. Ngunit ni 

hindi muna pinalikas, ni inabisuhan 
ang mga naninirahan sa lugar bago 
ginawa ang pagbobomba. 


ANG AFP AY MARAMI RING KASO NG 
walang-pakundangang pagsagasa 
sa mga karapatan at kapakanan 
ng mamamayan, alang-alang sa 
interes ng mga tropa ng US na 
kalahok sa Balikatan. 

Noong Disyembre 1999, 
bilang paghahanda sa Balikatan 
2000, sinunog ng mga tropa ng 
SAF, 24 IB, 68? IB, 69? IB, 71* IB, 
703" Bde Training Unit at ISAFP 
ang daan-daang bahay sa mga 
bundok ng San Marcelino at San 
Felipe sa Zambales, Dinalupihan 
sa Bataan, at Floridablanca, 
Lubao at Porac sa Pampanga. 
“Paglilinis” diumano ito sa erya na 
pagdadausan ng mga pagsasanay- 
militar. Maramihang inaresto at 
pinagbubugbog ng naturang mga 
tropa ang mga residenteng Acta. 


Noong Pebrero 2000, nag- 
pataw ng blokeyo sa pagkain ang 
AFP sa mga Aeta sa Sityo Palis, 
Baytan at Maquisquis sa Loob 
Bunga resettlement area sa Botolan, 
Zambales. Sapilitan ding pinalayas 
ng mga sundalo 
ang ilandaang 
pamilyang Aeta 
mula sa Sityo Taru- 
kan, Barangay 
Sta. Ana, Capas, 
Tarlac. Ginawa ito 
upang “linisin” 
ang lugar na mala- 
pit sa Crow Valley 
bombing and òà ~ 
gunnery range ky = 
na gagamitin sa — 
Balikatan. 

Pananalanta sa panahon 
ng mga base militar 
ng US sa Pilipinas 


aging mapait na karugtong ng naunang madugong 

N kasaysayan ng pagsaklot ng US sa Pilipinas ang inilagi 

ng mga base militar ng US dito mula 1947 hanggang 

1991. Dulot ito ng pwersahang pagpataw ng imperyalistang 

hegemonya sa rehiyong Asia-Pacific at pagsupil sa anti- 
imperyalista at antipasistang kilusan. 

Sa 55 taong pamamalagi ng mga base militar ng US sa 
Pilipinas, nagkaroon ng mahabang listahan ng mga krimen ang mga 
tropang Amerikano laban sa mamamayan. Mula 1980 hanggang 
1987 lamang, 3,211 na ang naitalang kaso ng pang-aabuso ng mga 
sundalong Amerikano laban sa mga Pilipino. 


“KONTRA-INSURHENSYA”. Ang pananatili ng mga base militar 
ng US sa Pilipinas ay mahigpit na nakakawing sa mga pakanang 
kontra-rebolusyonaryo. Sa huling bahagi ng dekada 1940, ginamit 
ang mga tropang militar ng US sa pagtugis sa Hukbong Bayan 
Laban sa Hapon at Hukbong Mapagpalaya ng Bayan. 

Mula 1950-79, may 16,370 Pilipinong upisyal na sinanay 
sa ilalim ng International Military Education and Training ng 
Joint U.S. Military Advisory Group. Bahagi ito ng pagsubok sa 
Pilipinas ng doktrinang “kontra-insurhensya” na ginamit ng US 
sa Vietnam. May malaking kinalaman ito sa pagsasanay ng lokal 
na reaksyunaryong hukbo sa panunupil sa mga rebolusyonaryong 
pwersa at lumalabang mamamayan. 

Ginabayan at idinirihe rin ng US ang 
mga operasyong militar ng lokal na mga 
sandatahang pwersa laban sa mga pwersang 
rebolusyonaryo. Alinsunod sa direksyon ng 
mga Amerikanong upisyal mula sa Clark Air 
Field, binomba ng Philippine Air Force noong 
1972 ang maraming lugar sa prubinsya ng 
a Isabela na pinagsuspetsahang binabasehan 

“Ul at ginagalawan ng Bagong Hukbong Bayan. 
" Regular din noong nagsasama at nagko- 
koordina ang mga lokal at dayuhang tropa sa 
paniniktik, pag-iimbestiga at pagpapatrulya sa 
labas ng Clark Field at iba pang base militar 


N “Pananalanta...”, sundan sa pahina 13 

Digmaang Pilipino-Amerikano (1899-1913) 


Noong unang nanghimasok 
ang imperyalismong US sa bansa 


ahabang panahon na ang 
M nagdaan mula nang maganap 

ang digmaang Pilipino- 
Amerikano sa unang isa’t kalahating 
dekada ng siglong 1900. Ang mga 
lumang larawan ng gaektaryang 
tambakan ng mga kalansay ng mga 
Pilipinong pinaslang ng mga tropang 
US sa gerang iyon ay palagiang 


paalaala ng nakaririmarim na 5 
kabuktutan ng bagong usbong / j 
na imperyalismong US laban YX 
sa mga Pilipino. Mahigit 
kalahating milyong Pili- 
pino, 


mga inosenteng bata AU 


at kababaihan, ang > 


kabilang ang 


x “Digmaang Pil-Am...”, sundan sa pahina 14 


“Pananalanta...”, mula sa pahina 12 
ng US sa bansa. 


ARBITRARYONG PAGPATAY. Sa unang sampung 
taon sapul nang malagdaan ang kasunduan sa 
pananatili ng mga base militar ng US sa bansa, 20 
mamamayang Pilipino ang naitalang pinatay ng mga 
tropa ng US na nakaistasyon sa mga base militar. 
Sa dalawang magkasunod na buwan noong 1964, 
isang mangingisda at isang Aeta ang pinatay ng mga 
tropang Amerikano sa pag-aakalang “baboy-ramo” 
ang mga ito. Wala ni isa sa mga nakapatay ang 
naparusahan at wala ni isang biktima ang nabigyan 
ng katarungan. 


PANG-AABUSO SA KABABAIHAN AT MGA BATA. 
Napakabulnerable ng kababaihang nagtatrabaho sa 
mga negosyong tagapagbigay-aliw sa mga tropa ng 
US. Marami ang nagkasakit ng gonorrhea, syphilis, 
herpes at AIDS. Marami rin ang di planadong 
nabuntis, napilitang magpalaglag at nalulong sa 
alak at droga, at nabiktima ng pisikal at sekswal na 
pandarahas at iba pang pang-aabuso. 

Naunsyami ang mahigit 200 kaso ng 
panggagahasa at iba pang anyo ng pang-aabuso sa 
kababaihan na isinampa sa lunsod ng Olongapo 
laban sa mga tropang US mula 1947-91. Mula 
1981-88 lamang, 15 kaso ng pang-aabusong 

sekswal laban sa mga batang may edad 11-16 
ang napawalambisa. Karamihan sa kanila ay mga 
abandonadong anak ng mga sundalong Amerikano 
at lumaking api at biktima ng diskriminasyon. Di 
iilan sa kanila ang ibinugaw bilang mga prostityut 
sa edad na 4 hanggang 6 pa lamang. 


INIWANG MGA LASON. Iniwan ng mga tropang 
Amerikano sa mahigit 47 eryang dating base militar 
ang katakut-takot na dumi at lasong kemikal. Di 
bababa sa 300 mamamayang nakatira noon sa 
loob ng dating base ang namatay, isinilang 
na may depekto o nagkaroon ng kanser, sakit 
sa atay at iba pang karamdaman dahil sa 
asbestos, lead, nitrate, dieldrin, mercury, benzene, 
polychlorinated biphenyl, pentachlorophenol at 
iba pang nakalalasong kemikal sa kanilang tubig 
at kapaligiran. Sa halip na linisin ang mga dating 
base at bayaran ang mga biktima, pinangakuan 
lamang ng US ang papet na rehimen ng higit pang 
ayudang militar. Matigas na itinatanggi ng US ang 
responsabilidad sa mga ito. 


MAGPAHANGGANG NGAYON, PATULOY PANG DINADANAS 
ng mamamayan ang mga pinsalang idinulot ng 
ilang dekadang pananatili ng mga base militar 
sa bansa. 

pinagpapatay ng tropang 
Amerikano na sumalakay sa 
bansa. Nilusob at sinakop 
noon ang Pilipinas ng 
126,468 tropang Amerikano. 
Pinakamalaking 
deployment ito ng 
mga pwersang mili- 
tar ng US sa unang 
yugto ng ekspan- 
syunismo nito. 

Magpahang- 
gang ngayon, buong 
kahambugang tuma- 
tanggi ang imperya- 
lismong US na pag-bayaran o 
upisyal na humingi man lamang 
ng kapatawaran sa laksa-lak- 
sang krimen nila nang saklutin 
ang mama-mayang bagong- 
laya mula sa kolonyalismong 
Espanyol. 

Upang takutin at patahi- 
mikin ang mamamayang Pili- 
pino, nagpakabihasa ang mga 
tropang US sa paggamit ng tor- 
tyur, masaker, panggagahasa 
at sarisaring barbaro at brutal 
na kahayupan. Nag-ispes- 
yalisa sila sa paggamit ng 
“water cure” at “rope torture”. 
Isang anyo nitong huli ay ang 
pagbitin sa mga sanggol upang 
pwersahin ang mga magulang 
na ituro ang kinaroroonan ng 
mga gerilya. 

Isa sa pinakatampok ay 
ang walang-habag na paglipol 
sa mamamayan sa Balangiga, 
Samar noong 1901. Ito ang 
iginanti nila sa matagumpay 
na pagsagupa ng mga gerilya 


Walang isa mang buhay na 
itinira ang mga tropang US. 
Dagdag pang pang-aalipusta 
hanggang ngayon ang patuloy 
na pagtangging isauli ang 


Buong kahambugang tumatanggi ang 
imperyalismong US na pagbayaran o 
upisyal na humingi man lamang ng 
kapatawaran sa laksa-laksang krimen 
nila nang saklutin ang mamamayang 
bagong-laya mula sa kolonyalismong 


Espanyol. 


ninakaw nilang mga kampana 
ng simbahan na ginamit na pang- 
hudyat sa pagsalakay sa kampo 
ng mga tropang Amerikano. 


Ginawang patakaran ang 
pagsosona, paghahamlet, pag- 
susunog sa buu- buong baryo 
at pagkakait ng pagkain sa 
mga lugar kung saan mariing 
tumututol ang mamamayan sa 
muling pagsakop ng dayuhang 
kapangyarihan. Sumiklab sa 
buong kapuluan ang kalat-kalat 
at marami pang ispontanyong 
armadong paglaban sa US. 
Kabilang dito ang paghihimagsik 
ng mga Pulahanes sa 
Kabisayaan, mga Colorum at 
Lumad sa Mindanao, at mga 
Sakdalista at mga 
tropa ni Macario 
Sakay sa Luzon. 
Tinawag silang 
mga “kriminal at 
bandido” upang 
maliitin ang kani- 
lang paglaban. 

Kasabay ng 


“Digmaang Pil-Am”, mula sa pahina 13 N 


paghahasik ng US ng malawak 
at matinding karahasan, ginamit 
din nito ang mga lokal na burges- 
liberal at itinayo ang papet na 
gubyernong Pilipino. Ipinasa 
nito ang Sedition Law 
of 1901 (Batas laban sa 
Sedisyon), Brigandage 
Act of 1902 (Batas 
laban sa mga Bandido) 
at ang Reconcentration 
Act of 1903 (Batas 
ng pag-hamlet) upang 
gawing lehitimo 
ang patakarang heno 
sidyo (paglipol ng 
lahi) ng imperyalismong US 
sa Pilipinas. 


Buong bangis ding gina- 
mit laban sa himagsikan 
ang mga mersenaryong Philip- 
pine Constabulary (PC) at 
Philippine Scouts, na binuo 
ng US upang tugisin ang 
mga Katipunero at iba pang 
lumalaban sa pananakop ng US 
sa bansa. Noon na lamang 1911 
napawi ang pakikidigmang 
gerilya sa Luzon. Matapos 
nito, itinuon ng US ang mga 
pwersa nito laban sa matinding 
paghihimagsik ng mamamayan 
at mabagsik na labanan sa 
Mindanao. 


sa kampo ng mga Amerikano. - a Ha 7 

Mga alingawngaw ng armadong 
panghihimasok ng US sa Vietnam 


ng muling pagpasok ng mga tropang Amerikano 
A: Pilipinas kaugnay ng pagpapalawak ng “gerang 
ontra-terorismo” ng US ay nagbabalik sa alaala ng 
gera sa Vietnam. Nagsimula ito sa pagpadala ng US ng iilang 
pwersa ng Military Assistance Advisory Group sa Vietnam 
noong Setyembre 1950. Ang naturang pwersa ng US ay 
nagsilbing “tagapayo” ng mga sundalo ng France, na siya 
noong imperyalistang kapangyarihan sa Vietnam. 


Noong 1961, nagpadala ang 
US ng 400 tropang Green Berets 
(US Special Forces) para suhayan 
ang naghihingalong papet na 
rehimeng Diem at sanayin ang 
mga lokal na reaksyunaryong 
tropa sa mga taktikang kontra- 
gerilya laban sa Viet Cong, 
hukbong pinamumunuan ng 
Partido Komunista ng Vietnam. 
Katulad ng 160 Green Berets at 
500 pang tropang Amerikanong 
kalahok ngayon sa Balikatan 02-1, 
ang unang mga tropang ipinadala 
ng US sa Vietnam ay tinaguriang 
mga “Special Advisors” ng 
papet na hukbo. Inilunsad nila 
ang “Special War” (mga 
operasyong komando) na sa 
kalauna'y humantong sa todo- 
todong digmang agresyon. 

Bago matapos ang taon, 
mayroon nang 900 “military 
advisers” doon. Sa pagtatapos ng 
1962, umabot na ang bilang sa 
11,000. Katulad na katulad ng 
sinasabi ngayon ng mga upisyal 
ng gubyerno at sandahatang lakas 
ng US at Pilipinas, sinabi rin 

nila noon na ang mga tropang 
Amerikano ay “hindi sasabak sa 
kombat”. At tulad ng sa Balikatan 
02-1, noong 1962 ang mga 
tropang Amerikano ay binigyan 
ni Presidente John F. Kennedy 
ng US ng awtoridad na “barilin 
ang mga Viet Cong kung kayo’y 
papuputukan”. 

Ginagamit noon ang islogan 
ng “containment” o paghadlang 
sa pagkalat ng komunismo bilang 
katwiran ng US sa panghihimasok 
sa Vietnam. Ngayon naman, 
ginagamit ang “gerang kontra- 
terorismo” sa pagyurak sa 
soberanya at kasarinlan ng mga 
bansa. Idinahilan ni Lyndon 
Johnson (presidenteng humalili 
kay Kennedy) ang pagpapaputok 
umano ng Viet Cong sa barkong 
USS Maddox sa Gulpo ng Tonkin 
upang magpadala ng mas marami 
pang tropang Amerikano sa 
Vietnam simula 1967. 

Sa mga sumunod na taon, 
mabilis na dumami ang 
ipinadalang tropang Amerikano sa 
Vietnam. Rumurok ang bilang nila 


sa 550,000 noong 1969. Sa loob 
ng 15 taon mula 1950, umabot sa 
2 milyon ang kabuuang bilang ng 
pwersang Amerikano na ipinadala 
roon. 

Subalit noong Enero 27, 
1969 napilitan ang tigreng 
papel na imperyalistang US na 
pumirma sa kasunduan para 
umatras sa gera at pauwiin na 
ang lahat ng kanilang tropa 
sa Vietnam. Bunga ito ng 
determinasyon at kagitingan 
sa paglaban ng mga rebo- 
lusyonaryong Vietnamese sa 
ilalim ng pamumuno ng Partido 
Komunista ng Vietnam at ng 
napipinto nang pagkatalo ng US 
sa gera. Inabot nang hanggang 
Marso 29, 1973 bago naiatras 
ang lahat ng mga pwersang 
pangkombat ng US doon. Madali 
nang nagapi ng mga rebo- 
lusyonaryong Vietnamese ang 
papet na sandatahang pwersa. 
Noong Abril 30, 1975 tuluyan 
nang bumagsak ang papet na 
rehimen at ganap nang nagwagi 
ang rebolusyon sa Vietnam. 

ARMADONG GOONS NG APEX MINING CORP, PINARUSAHAN NG PULANG BAGANI COMMAND 


Isang M60, isang .30 
kalibreng masinggan, dala- 
wang M14, limang M16, isang 
garan at apat na night vision 
goggles ang nasamsam ng mga 
Pulang mandirigma sa isang 
walang putok na reyd nitong 
Pebrero 26 sa Compostela 
Valley. 

Ang matagumpay na taktikal 
na opensi- 
bang ito ay ini- 
lunsad ng Pu- 
lang Bagani 


ISTASYON NG PNP 
SA ALBAY, NIREYD 


Command ng Merardo Arce 
Command (MAC-BHB ) laban sa 
mga armadong goons ng APEX 
Mining Corp. sa Brgy. Masara, 
Maco. 

Ayon kay Rigoberto F. 
Sanchez, tagapagsalita ng MAC- 
BHB, ang taktikal na opensiba 
ay pagparusa sa malaon sa 
pananakot, pagbabanta at pang- 
aabuso ng mga security goons 
ng APEX sa masa. Walang 
pinag-iba ang naturang grupo 
sa reaksyunaryong sandatahan 


sa paglulunsad ng mga anti- 
mamamayan at kontra- 
rebolusyonaryong aktibidad. 
Pinarusahan din sila dahil sa 
paglabag sa mga patakaran at 
regulasyon ng demokratikong 
gubyernong bayan hinggil sa 
pagmamantine ng matataas na 
kalibreng armas. 

Lubusang ikinatuwa ng mama- 
mayan at ng rebolusyonaryong 
kilusan ang pinakahuling tagum- 
pay na ito ng Pulang Bagani Com- 
mand. 


MASASAMANG ELEMENTO, PINARUSAHAN 


Ginawaran ng BHB ng parusang kamatayan ang tatlong 


NG BHB 


Dalawang M-16 at apat na .38 
pistola ang nasamsam ng BHB 
sa sorpresang pagsalakay nito 
sa istasyon ng PNP sa Pier Site, 
Pio Duran, Albay nitong Pebrero 
16. 

Tatlong pulis ang napatay at 
isa ang nasugatan sa naturang 
reyd. Nasawi sina SPO4 Macario 
Olina, SPO4 Sancho Suizo, at 
SPO4 Alfredo Lopez Sr. Alas-9:45 
ng gabi nang ilunsad ang pag- 
salakay. 


masasamang elemento sa magkahiwalay na insidente. 

Pinarusahan ng BHB si Moises Salazar nitong Pebrero 24 
sa Sitio Bagtok, Barangay San Vicente, Montevista, Compostela 
Valley. Si Salazar ay napatunayang nagkasala ng panggagahasa 
sa mga kababaihan at pagnanakaw. Makailang ulit na binalaan 
ng mga Pulang mandirigma si Salazar. 

Nitong Pebrero 13, ginawaran ng parusang kamatayan 
si PO3 Rey Alasaas sa Barangay Poblacion, Baco, Oriental 
Mindoro. Matagal nang target ng pagpaparusa si Alasaas 
dahil sa tuluy-tuloy niyang pagpapasimuno sa mga kontra- 
rebolusyonaryong aktibidad sa prubinsya. 

Pinarusahan din ng BHB nitong Pebrero 16 si Rene 
Mahinay, sa Barangay Labigan, Pio V. Corpuz, Masbate, dahil 
sa kanyang pagiging aktibong aset ng militar. 


GRP, SAGKA SA PAGPAPALAYA NG MGA BIHAG-DIGMA 


Patuloy na tumatanggi ang rehimeng 
Macapagal-Arroyo na itigil ang mga operasyong 
militar at pulis sa rehiyong Dulong Timog Mindanao. 
Sa halip, lalo pang pinaiigting ang mga operasyong 
militar na sumasagka sa mahusay na pagpapalaya 
ng Valentin Palamine Command (VPC) kina Sgt. 
Jeremias Rosete at iba pang ahente ng AFP. 

Maraming lumad at iba pang mamamayan sa 
naturang mga lugar ang kasalukuyang pinahihirapan 

at napalilikas dulot ng isinasagawang matinding 
mga operasyon ng AFP roon. 

Tumatanggi ang rehimen na ipatupad ang 
SOMO at SOPO upang baluktot na palabasin 
na ang patuloy na suspensyon ng usapang 
pangkapayapaan ay dahil sa “bigo ang BHB 
na palayain ang mga bihag-digma nito”. 

Noon pang Setyembre 2001 ay iniaalok na ng 
VPC ang pagpapalaya sa mga bihag-digma. 

gubyerno ng Hong 
Kong noong Enero 
31, 2002 ang pla 
nong pagbawas sa 
minimum na sweldo ng mga 
domestic helper. Tagumpay ito ng 
pakikibakang pinamunuan ng 
mga Pilipinong manggagawa 
laban sa binalak na pagkakaltas. 


Laban sa pagtaas ng kontri- 
busyon sa SSS. Tinutulan ng 
mga samahang manggagawa ang 
planong pagtataas mula 8.4% 
tungong 21% ng kinakaltas sa 
sahod ng mga myembro para sa 
kanilang kontribusyon sa SSS. 
Iginiit ng Kilusang Mayo Uno 
na dapat munang imbestigahan 
ang mga paglustay sa pondo ng 
SSS sa halip na magpataw ng 
bagong pasanin sa balikat ng 
mga manggagawa. 


Bagong alituntunin sa labor-only 
contracting. Ilalabas ng Depart- 
ment of Labor and Employment 
ang bagong mga alituntunin 
sa labor-only contracting sa 
katapusan ng Pebrero 2002. 
Ilalatag nito ang mga ligal na 
paraan ng kontraktwalisasyon. 
Hahalili ito sa kina- muhiang 
DOLE Order #10 (1997) na 
ibinasura noong nakaraang taon. 


Diskriminasyon sa US. Libu- 
libong manggagawang Pilipino 
sa US ang nakatakdang tanggalin 
sa trabaho matapos simulang 
ipatupad ang US Aviation 

Security Law. Ipinag- 
babawal ng batas na 
ito na magsilbing 
inspektor ng bagahe sa mga 
paliparan ang mga imigrante. 
Kinundena ng Migrante Inter- 
national at grupong Philip 
Vera Cruz Project sa US ang 
hakbanging ito. 


Malawakang disempleyo mula 
Enero. Umabot sa 8,599 mang- 
gagawang Pilipino ang naitalang 
natanggal sa trabaho mula Enero 
1 hanggang Pebrero 15, 2002 
kasabay ng patuloy na pagsasara 
ng mga kumpanya. Kabilang sa 
mga kumpanyang ito ang Pepsi 
Cola, Philippine Home Cable 
Holdings, Cyberspace Inc. at 
Rosario Bros. Co. 


Laban sa field 

testing ng GE 

Rice sa Cama- 

rines Sur. Bina 

tikos nitong 
Pebrero 4 ng Kilusang Magbu- 
bukid ng Piliinas (KMP) ang 
plano ng Monsanto na mag- 
eksperimento ng pagtatanim ng 
genetically-engineered rice sa 
Tigaon, Camarines Sur. Tinuligsa 
nila si Mayor Elmo Bombase sa 
pag-apruba nito. 


“Bantay Buko”, binuo. Binuo 
noong Enero 17 ng mga orga- 
nisasyon ng maliliit na magN- 
iniyog at iba pang sektor ang 
malawak na alyansang “Bantay 
Buko”. Paiigtingin nito ang 
kampanya para sa pagbawi sa 


Pasada ng mga balita 


bilyun-bilyong pisong pondong 
coco-levy at hahadlangan ang 
anumang aregluhang mabubuo sa 
pagitan ng rehimeng Maca- 
pagal- Arroyo at ni Danding 
Cojuangco kaugnay ng San 
Miguel Corporation. 


“Direct Payment Scheme”, 
binatikos. Binatikos ng KMP 
ang Department of Agriarian 
Reform (DAR) sa plano nitong 
direct payment scheme o direk- 
tang pagbabayad ng mga 
magsasaka sa lupa. Iginiit ng 
KMP na ang mga magsasaka 
ay “lalong mapagkakaitan ng 
lupa” dahil rito. Binuo ng 
DAR ang plano na ito matapos 
makatanggap lamang ng P2.8 
bilyon para sa pagbili ng lupa 
para sa repormang agraryo. 


Rice Safety Net Bill, tinututulan. 
Mariing tinututulan noong Enero 
28 ng KMP ang House Bill 3339 
na nagpapanukalang lubusang 
alisin na ang mga restriksyon 
sa importasyon ng bigas. Lalo 
lamang nitong pahihirapan ang 
maliliit na magsasaka dahil 
babaha sa bansa ang murang 
angkat na bigas. Tinututulan 
din ng mga empleyado ng 
National Food Authority (NFA) 
ang naturang panukala dahil 
kaakibat nito ang tuluyan nang 
pagsasapribado ng ahensya at 
pagsisisante sa mga empleyado 
nito. 

Laban sa pagpapagamot ni 
Estrada sa US. Naghapag ng 
resolusyon ang mga kinatawan 
ng Bayan Muna sa Kongreso 
nitong Pebrero 18 laban sa 
kahilingan ni Estrada na 
ipagamot ang kanyang tuhod sa US. Iginiit ng 
Bayan Muna na hindi dapat pahintulutan si 
Estrada na umalis “sa interes ng katarungan 
at mabilis na resolusyon ng mga kaso 
ng pandarambong”. Nagpahayag din ng 
pagtutol sina Sec. Raul Roco, Lito Osmena 
ng partidong Promdi at Renato de Villa 
ng partidong Reporma. Kinokontra nila 
ang naunang resolusyon sa Kongreso at 
Senado na sumusuporta sa kahilingan ni 
Estrada na sikretong ineendorso rin ni 
Macapagal-Arroyo. Pinirmahan na ito ng 
130 kongresman at 18 senador. 


Namamakyaw ang mga dayuhan. Puspusang 
ineenganyo ng rehimeng Macapagal-Arroyo 
ang pagbebenta sa mga imperyalistang 
kumpanya sa pinansya ng mga di-produk- 
tibong pautang ng mga bangko sa bansa. 
Kalakhan ng mga pautang na ito ang ay may 
kalakip na real estate collateral (sanlang 
lupain). Mapapasakamay ang mga ito ng 
mga dayuhang bumibili ng mga pautang, 
sa kabila ng pagbabawal ng konstitusyon 
ng gubyerno sa dayuhang pag-aari ng 
mga lupain sa bansa. Umaabot sa P291 
bilyon ang kabuuang halaga ng mga 
ipinagbibiling di-produktibong pautang 
ng pinakamalalaking bangko sa bansa. 
Pinakamalaki ang sa Metrobank, Philippine 
National Bank, Land Bank, Equitable-PCI 
Bank. Isa sa mga pinakamalaking dayuhang 
kumpanyang nagsimula nang mamakyaw ay 
ang Lehman Brothers ng US na bumili na 
ng kalahati ng P33 bilyong di-produktibong 
pautang ng Metrobank. Kabilang sa iba pa 


ang Cerberus Ltd., Colony Capital Asia 
Pacific Ltd., Goldman Sachs, Morgan Stanley, 
Lone Star at Deutsche Bank. 


Mahigit 120 sundalo at 
pulis, nilipol sa Nepal. 
Matagumpay na sinalakay 
ng mga Pulang man- 
dirigma ng Partido Komunista ng Nepal 
(Maoista) ang mga himpilan ng militar at 
pulisya sa Accgan District, sa Nepal nitong 
Pebrero 16 at 17. Sa mga pagsalakay na ito, 
mahigit 120 pwersang militar at pulis ang 
napatay at 27 pa ang malubhang nasugatan sa 
pinakamalaking opensibang militar ng PKN 
mula noong magdeklara ang reaksyunaryong 
gubyerno ng state of emergency sa bansa 
noong Nobyembre 23, 2001. 


Laban sa World Economic Forum. Libu-libong 
mamamayan ang nagrali sa New York, 
upang kundenahin ang pulong ng World 
Economic Forum (WEF) nitong Pebrero 3-8. 
Sa harap ng pagtitipon ng mga gubyerno at 
malalaking negosyo, isinigaw nila ang mga 
islogang “Wakasan ang Gera!”, “Enron, ilang 
manggagawa ang niloko n'yo ngayon? at 
“Pagkain, hindi bomba!” Kinundena nila 
ang “globalisasyon”, ang napakababang 
pasahod sa Ikatlong Daigdig, ang malawakang 
disempleyo at mga patakarang sumasalanta sa 
mamamayan at kalikasan. 


Welga sa South Korea. Nag-walkout nitong 
Pebrero 26 ang may 20,000 manggagawa ng 
Hyundai Motor Co. at Kia Motors sa South 
Korea. Tinututulan ng mga manggagawa 
ang mga programa ng rehimeng Kim Dae- 
Jung para sa repormang pang-ekonomya 
na. Kabilang dito ang pagsasapribado ng 
riles at iba pang pag-aari ng estado na 
magbubunsod ng malawakang tanggalan. 

